ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ተራ ኤርትራ ኣብ ግጭት ኢትዮጵያ 28 ታሕሳስ 2020 ምንጪ ስእሊ, Getty Images ፖለቲካዊ ዕድላት ተቐያይሩስ፡ እቲ ኣብ ሓደ እዋን ከም ዘይቅረብ ነቓጽ ፖለቲከኛ ዝረአ ዝነበረ ፕረዚደንት ኢሳያስ ኣፍወርቂ፡ ምስ ተዓዋቲ ኖቤል-ሰላም ቀዳማይ ሚኒስተር ኣቢዪ ኣሕመድ ተመሓዝዩስ፡ ምስ ህዝባዊ ወያነ ሓርነት ትግራይ ኣብ ዝተገብረ ኵናት ንመንግስቲ ኣቢይ፡ ወተሃደራዊ ሓገዝ ከበርከት ክኢሉ። ኣብ ቀረባ እዋን ቀዳማይ ሚኒስተር ኣቢዪ ንፓርላማ ኢትዮጵያ ኣብ ዘስምዖ መደረ፡ እታ ብወተሃደርነት ዝተዓብለለትን ብሓደ ሰልፊ እትመሓደርን ኤርትራ፡ ብሓይልታት ህወሓት ተጠቒዖም ንኤርትራ ዘንሰሓቡ ኣብ ትግራይ ዓስኪሮም ዝነበሩ ሓይልታት ሰሜን እዝ ኢትዮጵያ፡ ከም ዝመገበት ዝኸደነትን ዘዕጠቐትን ተዛሪቡ። እቲ ቀዳማይ ምኒስተር፡ ወተሃደራት ኢትዮጵያ፡ በቲ ካብ ኤርትራ ዝተገብረሎም ሓገዝ፡ ገጾም መሊሶም ንሓይልታት እቲ ኣብ ሓደ እዋን ደባይ ተዋጋኢ ዝነበረን ዳርጋ 250 ሽሕ ተዋጋእቲ ከምዘለውዎ ዝግመትን ህወሓት፡ ብዕለት 28 ሕዳር ካብ ስልጣን ከምዝኣለዩዎ ተዛሪቡ። “ህዝቢ ኤርትራ፡ ኣብ ሕማቕ እዋን ኣብ ጐድንና ደው ብምባል ምሕዝነቶም ኣመስኪሮም’ዮም” ክብል ድማ ናእዳኡ ገሊጹ። ኣብ’ቲ ኣጋጣሚ ንሱ እዩ፡ ኣቢይ ኣብቲ ንሰሙናት ዝቐጸለ ዉግእ “ሓገዝ ኤርትራ” ከም ዝረኸበ ዝተኣመነ። እንተኾነ፡ ኣብይ ኣብ መግለጺኡ - እቲ ካብ 1993 ጀሚሩ ንኤርትራ ዝመርሕ ዘሎ ፕረዚደንት ኢሳያስ - ነቶም ናይ ነዊሕ እዋን መቐናቕንቱ ህወሓት ንምጥቃዕ ወተሃደራቱ ብዛዕባ ምልኣኹ ግን ኣይተዛረበን። ቅልውላዉ ትግራይ፡ 'ገበናት ኲናት' ተፈጺሙ ክኸውን ከምዝኽእል ሕቡራት ሃገራት ኣጠንቂቑ ቅልውላው-ትግራይ፡ ህወሓት ናብ ደባይ ተዋጋኢ ክቕየር ይኽእል'ዶ?
